Α4-0289/95

Πρόταση κανονισμού (ΕΚ) του Συμβουλίου για τις ενισχύσεις στη ναυπηγική βιομηχανία (CΟΜ(95)0410 - C4-0403/95 - 95/0219(CNS))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τρίτη αιτιολογική σκέψη

>Αρχικό κείμενο>

ότι η συμφωνία τίθεται σε ισχύ την 1η Ιανουαρίου 1996,

>Κείμενο μετά την ψηφοφορία στο ΕΚ>

ότι η συμφωνία θα πρέπει να τεθεί σε ισχύ την 1η Ιανουαρίου 1996, μετά την κατάθεση των εγγράφων κύρωσης, αποδοχής ή έγκρισης από όλα τα συμβαλλόμενα μέρη της συμφωνίας,

(Τροπολογία 2)

Aιτιολογική σκέψη 5α (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη τη «δηλωτική σημασία» της συμφωνίας του ΟΟΣΑ για τις κανονικές συνθήκες ανταγωνισμού στον εμπορικό ναυπηγοκατασκευαστικό και ναυπηγοεπισκευαστικό τομέα και τις απορρέουσες εξ αυτού νομοθετικές διατάξεις για το κοινοτικό δίκαιο,

(Τροπολογία 3)

Αιτιολογική σκέψη 5β (νέα)

>Κείμενο μετά την ψηφοφορία στο ΕΚ>

Λαμβάνοντας υπόψη ότι την έγκριση του παρόντος κανονισμού πρέπει να ακολουθήσει η έγκριση κανονισμού σχετικά με την αντιμετώπιση επιζήμιων πρακτικών τιμολόγησης στο ναυπηγικό τομέα και ότι, γι´ αυτή την πρόταση κανονισμού, πρέπει να ζητηθεί η γνώμη του Ευρωπαϊκού Κοινοβουλίου,

(Τροπολογία 6)

Άρθρο 6, εισαγωγική πρόταση

>Αρχικό κείμενο>

Οι ενισχύσεις αναδιάρθρωσης που χορηγούνται στην Ισπανία, την Πορτογαλία και το Βέλγιο υπό μορφή επενδυτικής ενίσχυσης καθώς και οποιαδήποτε άλλη ενίσχυση για κοινωνικού χαρακτήρα μέτρα μη καλυπτόμενα από το άρθρο 3 και οι οποίες καταβάλλονται μετά την 1η Ιανουαρίου 1996 μπορούν να θεωρούνται ως συμβιβάσιμες με την κοινή αγορά. Για την καταβολή αυτής της ενίσχυσης απαιτείται μεμονωμένη κοινοποίηση, προηγούμενη έγκριση εκ μέρους της Επιτροπής πριν από την 31η Δεκεμβρίου 1996 και τήρηση των κατωτέρω αναφερομένων ανώτατων ορίων και προθεσμιών καταβολής:

>Κείμενο μετά την ψηφοφορία στο ΕΚ>

Οι ενισχύσεις αναδιάρθρωσης που χορηγούνται στην Ισπανία, την Πορτογαλία και το Βέλγιο υπό μορφή επενδυτικής ενίσχυσης καθώς και οποιαδήποτε άλλη ενίσχυση για κοινωνικού χαρακτήρα μέτρα μη καλυπτόμενα από το άρθρο 3 και οι οποίες καταβάλλονται μετά την ημερομηνία της θέσεως σε ισχύ του παρόντος κανονισμού μπορούν να θεωρούνται ως συμβιβάσιμες με την κοινή αγορά. Για την καταβολή αυτής της ενίσχυσης απαιτείται μεμονωμένη κοινοποίηση, προηγούμενη έγκριση εκ μέρους της Επιτροπής την ημέρα της παραμονής της θέσεως σε εφαρμογή του παρόντος κανονισμού και τήρηση των κατωτέρω αναφερομένων ανώτατων ορίων και προθεσμιών καταβολής:

(Τροπολογία 7)

Άρθρο 9, σημείο γ)

>Αρχικό κείμενο>

γ) εκθέσεις για την ολοκλήρωση κάθε σύμβασης ναυπήγησης και μετατροπής υπογραφείσας πριν από την 1η Ιανουαρίου 1996[semigr ] οι εκθέσεις αυτές πρέπει να υποβάλλονται μέχρι το τέλος του μήνα που ακολουθεί το μήνα ολοκλήρωσης της σύμβασης και να καταρτίζονται σύμφωνα με το υπόδειγμα 2 του Παραρτήματος[semigr ]

>Κείμενο μετά την ψηφοφορία στο ΕΚ>

γ) εκθέσεις για την ολοκλήρωση κάθε σύμβασης ναυπήγησης και μετατροπής υπογραφείσας πριν από την θέση σε ισχύ του παρόντος κανονισμού[semigr ] οι εκθέσεις αυτές πρέπει να υποβάλλονται μέχρι το τέλος του μήνα που ακολουθεί το μήνα ολοκλήρωσης της σύμβασης και να καταρτίζονται σύμφωνα με το υπόδειγμα 2 του Παραρτήματος[semigr ]

(Τροπολογία 4)

Άρθρο 10

>Αρχικό κείμενο>

Ο κανονισμός αυτός εφαρμόζεται από 1ης Ιανουαρίου 1996 έως 31 Δεκεμβρίου 1998.

>Κείμενο μετά την ψηφοφορία στο ΕΚ>

1. Ο κανονισμός αυτός τίθεται σε ισχύ την ίδια ημέρα με τη συμφωνία σχετικά με την τήρηση ομαλών συνθηκών ανταγωνισμού στον κλάδο της ναυπήγησης και της επισκευής εμπορικών πλοίων, συμφωνία που εγκρίθηκε στο πλαίσιο του ΟΟΣΑ.

>Κείμενο μετά την ψηφοφορία στο ΕΚ>

2. Ο παρών κανονισμός εφαρμόζεται για περίοδο τριών ετών από την έναρξη ισχύος του.

>Κείμενο μετά την ψηφοφορία στο ΕΚ>

3. Η οδηγία 94/73/ΕΚ του Συμβουλίου της 19ης Δεκεμβρίου 1994 που τροποποιεί την οδηγία 90/684/ΕΟΚ σχετικά με τις ενισχύσεις στις ναυπηγικές εργασίες με διατήρηση του ανωτάτου ορίου 9% παρατείνεται έως την έναρξη ισχύος του νέου κανονισμού.

>Κείμενο μετά την ψηφοφορία στο ΕΚ>

4. Η Επιτροπή μπορεί να ζητήσει πρόωρη επαναδιαπραγμάτευση της συμφωνίας για την αντιμετώπιση ενδεχόμενων διαπιστωμένων αδυναμιών όσον αφορά την αποκατάσταση των συνθηκών κανονικού ανταγωνισμού. Η Επιτροπή μπορεί, αν χρειαστεί, να επικαλεστεί τη διάταξη περί απόσυρσης που προβλέπει το άρθρο 14. Την έγκριση του παρόντος κανονισμού θα ακολουθήσει η έγκριση κανονισμού του κώδικα περί επιζήμιων τιμών.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού (ΕΚ) του Συμβουλίου για τις ενισχύσεις στη ναυπηγική βιομηχανία (CΟΜ(95)0410 - C4-0403/95 - 95/0219(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο CΟΜ(95)0410 - 95/0219(CNS) (( ΕΕ C 304 της 15.11.1995, σελ. 21)),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 92, παράγραφος 3, σημείο ε), 94, 113 και 228 της Συνθήκης ΕΚ (C4-0403/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Εξωτερικών Οικονομικών Σχέσεων και της Επιτροπής Μεταφορών και Τουρισμού (A4- 0289/95),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

3. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.